See on väga lai teema ja hõlmab väga paljusid erinevaid asju. Arvan, et õnnelik kristlik perekond tähendab koos elamist, millegi ühist ehitamist. Perekond ei saa õnnelikuks lihtsalt iseenesest. Selles võib päris kindel olla. Ei ole nii, et kõik on algusest peale täiuslik ja suurepärane. Olen pastorina töötades näinud, et paljudes perekondades elavad mees ja naine erinevat elu, olgugi et neil on ühine kodu. Õnnelik perekond saab alguse sellest, et mees ja naine on koos. Koos - see on võtmesõna. Õnnelikku perekonda ehitatakse järk-järgult. See ei tähenda, et kõik on kogu aeg parimas korras, probleeme pole ja abikaasa on täiuslik. Õnneliku perekonna aluseks on kahe teineteist armastava inimese püüd lahendada iga üles kerkiv probleem, konflikt ja lahkarvamus, ning leida väljapääs ja minna koos edasi. See on kõige tähtsam.